L'Ajuntament de Paterna retirà 14.400 quilos d'enderrocs i estris en operatius especials de neteja en La Coma en 2021
11/01/2022

# L'Ajuntament de Paterna retirà 14.400 quilos d'enderrocs i estris en operatius especials de neteja en La Coma en 2021

[![L'Ajuntament de Paterna retirà 14.400 quilos d'enderrocs i estris en operatius especials de neteja en La Coma en 2021](/images/noticias/2022/1/7817/7817_lg.jpg)](/images/noticias/2022/1/7817/7817_lg.jpg)

11.01.2022

*   Durant tot l'any passat s'han dut a terme en el barri diferents operatius de neteja extraordinària així com campanyes d'informació i conscienciació veïnal que es mantindran també durant aquest 2022.
*   Les més de 14 tones de residus diversos recollits a través dels operatius especials de neteja se sumen a les dues tones que es recullen setmanalment en aquest barri mitjançant el servei ordinari de neteja.

L'Ajuntament de Paterna, a través dels Serveis de Neteja Municipals, ha retirat 14.400 quilos d'enderrocs i estris durant 2021 mitjançant els diferents operatius especials de neteja que realitza periòdicament i que se sumen a la resta d'actuacions de neteja ordinàries que es duen a terme per a mantindre el barri net i a l'actuació de neteja exhaustiva que el consistori realitza anualment en cada barri de la ciutat.

Tal com ha explicat la regidora de Serveis i Neteja, Merche Navarro, _“aquestes actuacions extraordinàries de neteja han permés recollir quasi 14 tones d'enderrocs i estris en zones enjardinades i espais de la via pública situats, principalment, en els voltants de la Plaça de La Yesa i als carrers Carcaixent, Silla, Xirivella, Alboraia i Llaurí”._

Referent a això, la regidora Navarro també ha destacat que _“des que es posara en marxa a principis de 2021 la campanya municipal ‘La Coma, barri net. Comptem amb tu’ per a conscienciar a la ciutadania sobre la importància de la seua col·laboració per a mantindre el barri net, s'ha observat una reducció en el volum d'abocaments en els espais públics”._

En aquest sentit, Navarro ha posat en valor _“la millora de la imatge del barri i la major conscienciació col·lectiva sobre el correcte depòsit dels residus, uns hàbits que hem aconseguit gràcies als cartells dissuasius i a la campanya en la qual han col·laborat diverses associacions com l'Associació de Veïns de la Coma, Jovesólides, Fundació Secretariat Gitano i Cáritas La Coma”._

A més d'aquestes iniciatives, el consistori també ha dut a terme durant l'any passat altres actuacions per a impedir l'acumulació de fem i enderrocs en solars i espais públics com l'enderrocament del mur de la Plaça de La Yesa.

Totes aquestes accions municipals per a mantindre els espais públics del barri nets i en bones condicions de salubritat, se sumen al servei ordinari municipal de neteja, que recull entre una i dues tones setmanals de residus diversos.

Finalment, i amb l'objectiu de continuar avançant en la neteja del barri de la Coma, la regidora Merche Navarro ha afirmat que “_totes aquestes accions tindran continuïtat durant aquest 2022, intensificant les dirigides a augmentar la conscienciació veïnal”._